【Bethの食卓】消夜搶火又搶運
2024年04月06日 18:00
東網電視
更多新聞短片
好友相約在灣仔鵝頸橋底新食店吃飯,晚上行過這條街真有點兒感到嘆息!想當年鵝頸橋底,無論打橫打直打個十字路口滿滿食肆臨立,目測到的是一片歌舞升平,非常熱鬧!消夜時段更是去到凌晨兩點皆座無虛席,而當中每間都有其鎮店之寶及經典名菜等,不乏出名有鑊氣小炒王及避風塘炒蟹,鑊氣是粵菜靈魂之一,爆炒更要懂掌握火候嘅關鍵。
大家有冇發現依家餐廳啲食物,愈嚟愈冇鑊氣,大不如前呢?啲鑊氣究竟去晒邊度呢?大家又知唔知道在玄學角度如何分析呢件事情?
「九運」當道,除咗搶人才之外,就一定係要搶火。「火」呢個五行就代表要有火、要拋鑊、夠鑊氣。邊間唔夠鑊氣邊間就拉柴,總之餐廳煮嘅嘢係要夠鑊氣先能夠生存喺九運。你有冇試過薄有名氣嘅「權X」、「愛X生」、「增X廚房」、「聚X家」、「楚X記」等等,都係夠曬鑊氣。
而這一晚我哋就去到一間由旺角已經出名夠鑊氣嘅餐廳,「炒」到嚟灣仔鵝頸橋呢邊開新店;大家梗係要試吓佢啲水準。坦白講,食物質素真係唔錯,聽老闆講話要加時開埋消夜時段,令我哋開心不已。做得消夜時段,當然就要有下酒物。餐廳嘅「雲霧九肚魚」、避風塘炒瀨尿蝦、火燄鹽焗奄仔蟹是一等一的下酒物。再來一盅燉湯醒一醒酒,魂魄即刻返晒來!佢嘅經典名菜仲有好多,例如招牌炒飯同埋「斷片蝦」等留代跟好友下次來再試。
其實要香港好起來,真係要有夠鑊氣消夜打救,要興旺就要有霓虹燈,多啲五顏六色嘅燈,多啲花款嘅燈籠都係火,無論要救市或者救自己都需要!店子老闆請諗一諗,呢兩樣嘢做咗未?香港人幫襯咗自已認為好食嘅餐廳未呢?幫襯夠火氣嘅餐廳都係救緊自己㗎!因為荷包得一個選擇,配對得好就不會浪費了自己時間及資源了!
Profile:Beth Shum
-喜歡以高級日本食材入廚
-開設日本高級食材專門店
-高級食材進口商
-2022, 2023年獲委任為宮城縣推廣大使及顧問
-妙見天文曆象館創辦人
-Email: bethshum1491@gmail.com